2/a. sz. melléklet:

Példa a beolvadási vagyonmérleg-tervezetre vonatkozó független könyvvizsgálói jelentésre az átvevő társaságnál, mint jogelődnél (nincs melléklet)

**FÜGGETLEN KÖNYVVIZSGÁLÓI JELENTÉS**

**A(z)** [*Átvevő társaság neve*] **társaság [tulajdonosainak/részvényeseinek]**

**Vélemény**

Elvégeztük a(z) [*Átvevő társaság neve*], mint a beolvadás után változatlan formában továbbműködő átvevő társaság („átvevő jogelőd társaság”), a beolvadás előtti állapotra *202X. xxx XX*-i fordulónapra vonatkozó vagyonmérleg-tervezetének és vagyonleltár-tervezetének (a továbbiakban együtt: vagyonmérleg-tervezet) könyvvizsgálatát, amelyben az eszközök és források egyező végösszege XXX E Ft, a jegyzett tőke összege XXX E Ft, a saját tőke összege XXX E Ft.

Véleményem(ünk) szerint a(z) [*Átvevő társaság neve*] mint átvevő jogelőd társaság *202X. xxx XX*-i fordulónapra elkészített, mellékelt vagyonmérleg-tervezetét minden lényeges szempontból a Magyarországon hatályos, a számvitelről szóló 2000. évi C. törvény (a továbbiakban: „számviteli törvény”) 136-141. §-okban foglalt rendelkezéseivel összhangban állították össze.

**A vélemény alapja**

Könyvvizsgálatomat(unkat) a Magyar Nemzeti Könyvvizsgálati Standardokkal összhangban és a könyvvizsgálatra vonatkozó – Magyarországon hatályos – törvények és egyéb jogszabályok alapján hajtottam(tuk) végre. Ezen standardok értelmében fennálló felelősségem(ünk) bővebb leírását jelentésem(ünk) „*A könyvvizsgáló vagyonmérleg-tervezet könyvvizsgálatáért való felelőssége*” szakasza tartalmazza.

Független(ek) vagyok(unk) az átvevő jogelőd társaságtól a vonatkozó, Magyarországon hatályos jogszabályokban és a Magyar Könyvvizsgálói Kamara „ A könyvvizsgálói hivatás magatartási (etikai) szabályairól és a fegyelmi eljárásról szóló szabályzata”-ban, valamint az ezekben nem rendezett kérdések tekintetében a Nemzetközi Etikai Standardok Testülete által kiadott „Könyvvizsgálók Etikai Kódexe”-ben  (az IESBA Kódex-ben) foglaltak szerint, és megfelelek(ünk) az ugyanezen  normákban szereplő további etikai előírásoknak is.

Meggyőződésem(ünk), hogy az általam(unk) megszerzett könyvvizsgálati bizonyíték elegendő és megfelelő alapot nyújt véleményemhez(ünkhöz).

**Egyéb kérdések – a felhasználás korlátozása**

Ez a független könyvvizsgálói jelentés az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény (a továbbiakban: „átalakulási törvény”) 4. § (6) bekezdésére tekintettel, valamint a számviteli törvény 136. § (9) bekezdése alapján az átvevő jogelőd társaság tulajdonosai részére készült, és a jelentésem(ünk) az e törvényekben meghatározott céltól eltérő más célra nem használható fel.

**Egyéb információk: Az egyesülési (beolvadási) terv**

Az egyéb információk, az átvevő jogelőd társaság vagyonmérleg-tervezete és az azt alátámasztó vagyonleltár-tervezete kivételével, az átalakulási törvény 3. §-ában meghatározott egyesülési (beolvadási) tervet foglalják magukban. A független könyvvizsgálói jelentésem(ünk) „Vélemény” szakaszában a vagyonmérleg-tervezetre adott könyvvizsgálói véleményem(ünk) nem vonatkozik az egyesülési (beolvadási) tervre. A vezetés felelős az egyesülési (beolvadási) tervnek a Polgári Törvénykönyvről szóló 2013. évi V. törvény és az átalakulási törvény vonatkozó előírásaival összhangban történő elkészítéséért.

A vagyonmérleg-tervezet általam(unk) végzett könyvvizsgálatával kapcsolatban az én (a mi) felelősségem(ünk) az egyesülési (beolvadási) terv átolvasása és ennek során annak mérlegelése, hogy az egyesülési (beolvadási) terv lényegesen ellentmond-e a vagyonmérleg-tervezetnek vagy a könyvvizsgálat során szerzett ismereteim(nk)nek, vagy egyébként úgy tűnik-e, hogy az lényeges hibás állítást tartalmaz. Ha az elvégzett munkám(nk) alapján arra a következtetésre jutok(unk), hogy az egyesülési (beolvadási) terv lényeges hibás állítást tartalmaz, kötelességem(ünk) erről és a hibás állítás jellegéről jelentést tenni. Ebben a tekintetben nincs jelentenivalóm(nk).

**A vezetés és az irányítással megbízott személyek felelőssége a vagyonmérleg-tervezetért**

A vezetés felelős a vagyonmérleg-tervezetnek a számviteli törvény 136-141. §-okban foglaltakkal összhangban történő elkészítéséért, valamint az olyan belső kontrollért, amelyet a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állítástól mentes vagyonmérleg-tervezet elkészítése.

A vagyonmérleg-tervezetek elkészítése során a vezetés felelős azért, hogy felmérje a jogutód társaságnak a vállalkozás folytatására való képességét és a tudomásunkra hozza a vállalkozás folytatásával kapcsolatos információkat, valamint a vezetés felel a vállalkozás folytatásának elvén alapuló vagyonmérleg-tervezetek összeállításáért. A vezetésnek a vállalkozás folytatásának elvéből kell kiindulnia, ha ennek az elvnek az érvényesülését eltérő rendelkezés nem akadályozza, illetve a vállalkozási tevékenység folytatásának ellentmondó tényező, körülmény nem áll fenn.

Az irányítással megbízott személyek felelősek az átvevő jogelőd társaság pénzügyi beszámolási folyamatának felügyeletéért.

**A könyvvizsgáló vagyonmérleg-tervezet könyvvizsgálatáért való felelőssége**

A könyvvizsgálat során célom(unk) kellő bizonyosságot szerezni arról, hogy a vagyonmérleg-tervezetet a számviteli törvény 136-141. §-okban foglalt rendelkezéseivel összhangban állították össze és a vagyonmérleg-tervezet egésze nem tartalmaz akár csalásból, akár hibából eredő lényeges hibás állítást, valamint az, hogy ennek alapján a véleményemet(ünket) tartalmazó független könyvvizsgálói jelentést bocsássak(sunk) ki. A kellő bizonyosság magas fokú bizonyosság, de nem garancia arra, hogy a Magyar Nemzeti Könyvvizsgálati Standardokkal összhangban elvégzett könyvvizsgálat mindig feltárja az egyébként létező lényeges hibás állítást. A hibás állítások eredhetnek csalásból vagy hibából, és lényegesnek minősülnek, ha ésszerű lehet az a várakozás, hogy ezek önmagukban vagy együttesen befolyásolhatják a felhasználók adott vagyonmérleg-tervezet alapján meghozott gazdasági döntéseit.

A Magyar Nemzeti Könyvvizsgálati Standardok szerinti könyvvizsgálat egésze során szakmai megítélést alkalmazok(unk) és szakmai szkepticizmust tartok(unk) fenn.

Továbbá:

* Azonosítom(juk) és felmérem(jük) a vagyonmérleg-tervezet akár csalásból, akár hibából eredő lényeges hibás állításainak a kockázatait, kialakítom(juk) és végrehajtom(juk) az ezen kockázatok kezelésére alkalmas könyvvizsgálati eljárásokat, valamint elegendő és megfelelő könyvvizsgálati bizonyítékot szerzek(ünk) a véleményem(ünk) megalapozásához. A csalásból eredő lényeges hibás állítás fel nem tárásának a kockázata nagyobb, mint a hibából eredőé, mivel a csalás magában foglalhat összejátszást, hamisítást, szándékos kihagyásokat, téves nyilatkozatokat, vagy a belső kontroll felülírását.
* Megismerem(jük) a könyvvizsgálat szempontjából releváns belső kontrollt annak érdekében, hogy olyan könyvvizsgálati eljárásokat tervezzek(ünk) meg, amelyek az adott körülmények között megfelelőek, de nem azért, hogy az átvevő jogelőd társaság belső kontrolljának hatékonyságára vonatkozóan véleményt nyilvánítsak(unk).
* Értékelem(jük) a vezetés által alkalmazott számviteli politika megfelelőségét és a vezetés által készített számviteli becslések ésszerűségét.
* Következtetést vonok(unk) le arról, hogy helyénvaló-e a vezetés részéről a vállalkozás folytatásának elvén alapuló vagyonmérleg-tervezetek összeállítása. A vállalkozás folytatása elvének érvényesülésével kapcsolatos vizsgálataim(nk)at a jogutód társaságra vonatkozóan végeztem(ük) el és a beolvadás tervezett napjáig terjesztettem(ük) ki. Amennyiben azt a következtetést vonom(juk) le, hogy a vezetés részéről nem helytálló a vagyonmérleg-tervezetek elkészítése során a vállalkozás folytatása elvének alkalmazása, abban az esetben ellenvéleményt kell kibocsátanom(unk). Következtetéseim(nk) a független könyvvizsgálói jelentésem(ünk) dátumáig megszerzett könyvvizsgálati bizonyítékon alapulnak. Előre nem látható jövőbeli események vagy feltételek következtében előfordulhat, hogy a jogutód társaság nem tudja a vállalkozást folytatni.
* Értékelem(jük) a vagyonmérleg-tervezet átfogó bemutatását, felépítését és tartalmát, valamint értékelem(jük) azt is, hogy a vagyonmérleg-tervezetben teljesül-e az alapul szolgáló ügyleteknek és eseményeknek számviteli törvény 136.-141. §-okban foglaltak szerinti bemutatása.
* Az irányítással megbízott személyek tudomására hozom(zuk) - egyéb kérdések mellett - a könyvvizsgálat tervezett hatókörét, ütemezését és a könyvvizsgálat jelentős megállapításait.

Dátum

Könyvvizsgáló cég képviselőjének aláírása Kamarai tag könyvvizsgáló aláírása

Képviseletre jogosult neve Kamarai tag könyvvizsgáló neve

Könyvvizsgáló cég neve Nyilvántartási szám

Könyvvizsgáló cég székhelye

Nyilvántartási szám