2. sz. melléklet:

Példa a beolvadási vagyonmérleg-tervezetre vonatkozó független könyvvizsgálói jelentésre

(egy jelentés esetén, nincs melléklet)

**FÜGGETLEN KÖNYVVIZSGÁLÓI JELENTÉS**

**A beolvadásban résztvevő alább megnevezett gazdasági társaságok [tulajdonosainak/részvényeseinek]**

***Jelentés a vagyonmérleg-tervezetekről***

**Vélemény**

Elvégeztük az alább megnevezett gazdasági társaságok tervezett beolvadásával összefüggésben a 202X. xxxx XX-i fordulónapra elkészített beolvadási vagyonmérleg-tervezetek és vagyonleltár-tervezetek (a továbbiakban együtt: „vagyonmérleg-tervezet” vagy „vagyonmérleg-tervezetek”) könyvvizsgálatát, amelynek során megvizsgáltuk:

(a) a(z) [*Átvevő társaság neve*], mint a beolvadás után változatlan formában továbbműködő átvevő társaság („átvevő társaság”), a beolvadás előtti állapotra vonatkozó vagyonmérleg-tervezetét, amelyben az eszközök és források egyező végösszege XXX E Ft, a jegyzett tőke összege XXX E Ft, a saját tőke összege XXX E Ft;

(b) a(z) [*Beolvadó társaság neve*], mint a beolvadás során az átvevő társaságba történő beolvadás miatt megszűnő társaság vagyonmérleg-tervezetét, amelyben az eszközök és források egyező végösszege XXX E Ft, a jegyzett tőke összege XXX E Ft, a saját tőke összege XXX E Ft; valamint

(c) a(az) [*Átvevő* *társaság neve*], mint a beolvadás után továbbműködő társaság („jogutód társaság”) beolvadás utáni tervezett vagyoni helyzetét bemutató vagyonmérleg-tervezetét, amelyben az eszközök és források egyező végösszege XXX E Ft, a jegyzett tőke összege XXX E Ft, a saját tőke összege XXX E Ft.

A beolvadásban résztvevő társaságok a továbbiakban együtt: „Egyesülő Társaságok”.

Véleményem(ünk) szerint a(z) [*Átvevő társaság neve*] mint átvevő társaság, a(z) [*Beolvadó társaság neve*] mint a beolvadó társaság, és a(z) [*Átvevő társaság neve*], mint a beolvadás után változatlan formában tovább működő jogutód társaság *202X. xxx XX*-i fordulónapra elkészített, mellékelt vagyonmérleg-tervezeteit minden lényeges szempontból a Magyarországon hatályos, a számvitelről szóló 2000. évi C. törvény (a továbbiakban: „számviteli törvény”) 136-141. §-okban foglalt rendelkezéseivel összhangban állították össze.

**A vélemény alapja**

Könyvvizsgálatomat(unkat) a Magyar Nemzeti Könyvvizsgálati Standardokkal összhangban és a könyvvizsgálatra vonatkozó – Magyarországon hatályos – törvények és egyéb jogszabályok alapján hajtottam(tuk) végre. Ezen standardok értelmében fennálló felelősségem(ünk) bővebb leírását jelentésem(ünk) „*A könyvvizsgáló vagyonmérleg-tervezetek könyvvizsgálatáért való felelőssége*” szakasza tartalmazza.

Független(ek) vagyok(unk) az Egyesülő Társaságoktól a vonatkozó, Magyarországon hatályos jogszabályokban és a Magyar Könyvvizsgálói Kamara „ A könyvvizsgálói hivatás magatartási (etikai) szabályairól és a fegyelmi eljárásról szóló szabályzata”-ban, valamint az ezekben nem rendezett kérdések tekintetében a Nemzetközi Etikai Standardok Testülete által kiadott „Könyvvizsgálók Etikai Kódexe”-ben  (az IESBA Kódex-ben) foglaltak szerint, és megfelelek(ünk) az ugyanezen  normákban szereplő további etikai előírásoknak is.

Meggyőződésem(ünk), hogy az általam(unk) megszerzett könyvvizsgálati bizonyíték elegendő és megfelelő alapot nyújt véleményemhez(ünkhöz).

**Egyéb kérdések – a felhasználás korlátozása**

Ez a független könyvvizsgálói jelentés az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény (a továbbiakban: „átalakulási törvény”) 4. § (6) bekezdésére tekintettel, valamint a számviteli törvény 136. § (9) bekezdése alapján az Egyesülő Társaságok tulajdonosai részére készült, és a jelentésem(ünk) az e törvényekben meghatározott céltól eltérő más célra nem használható fel.

**Egyéb információk: Az egyesülési (beolvadási) terv**

Az egyéb információk, az Egyesülő Társaságok vagyonmérleg-tervezetei és az azokat alátámasztó vagyonleltár-tervezetek kivételével, az átalakulási törvény 3. §-ában meghatározott egyesülési (beolvadási) tervet foglalják magukban. A független könyvvizsgálói jelentésem(ünk) „Vélemény” szakaszában a vagyonmérleg-tervezetekre adott könyvvizsgálói véleményem(ünk) nem vonatkozik az egyesülési (beolvadási) tervre. A vezetés felelős az egyesülési (beolvadási) tervnek a Polgári Törvénykönyvről szóló 2013. évi V. törvény és az átalakulási törvény vonatkozó előírásaival összhangban történő elkészítéséért.

A vagyonmérleg-tervezetek általam(unk) végzett könyvvizsgálatával kapcsolatban az én (a mi) felelősségem(ünk) az egyesülési (beolvadási) terv átolvasása és ennek során annak mérlegelése, hogy az egyesülési (beolvadási) terv lényegesen ellentmond-e a vagyonmérleg-tervezeteknek vagy a könyvvizsgálat során szerzett ismereteim(nk)nek, vagy egyébként úgy tűnik-e, hogy az lényeges hibás állítást tartalmaz. Ha az elvégzett munkám(nk) alapján arra a következtetésre jutok(unk), hogy az egyesülési (beolvadási) terv lényeges hibás állítást tartalmaz, kötelességem(ünk) erről és a hibás állítás jellegéről jelentést tenni. Ebben a tekintetben nincs jelentenivalóm(nk).

**A vezetés és az irányítással megbízott személyek felelőssége a vagyonmérleg-tervezetekért**

A vezetés felelős a vagyonmérleg-tervezeteknek a számviteli törvény 136-141. §-okban foglaltakkal összhangban történő elkészítéséért, valamint az olyan belső kontrollért, amelyet a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állítástól mentes vagyonmérleg-tervezetek elkészítése.

A vagyonmérleg-tervezetek elkészítése során a vezetés felelős azért, hogy felmérje a jogutód társaságnak a vállalkozás folytatására való képességét és a tudomásunkra hozza a vállalkozás folytatásával kapcsolatos információkat, valamint a vezetés felel a vállalkozás folytatásának elvén alapuló vagyonmérleg-tervezetek összeállításáért. A vezetésnek a vállalkozás folytatásának elvéből kell kiindulnia, ha ennek az elvnek az érvényesülését eltérő rendelkezés nem akadályozza, illetve a vállalkozási tevékenység folytatásának ellentmondó tényező, körülmény nem áll fenn.

Az irányítással megbízott személyek felelősek az irányításuk alatt lévő társaság pénzügyi beszámolási folyamatának felügyeletéért.

**A könyvvizsgáló vagyonmérleg-tervezetek könyvvizsgálatáért való felelőssége**

A könyvvizsgálat során célom(unk) kellő bizonyosságot szerezni arról, hogy a vagyonmérleg-tervezeteket a számviteli törvény 136-141. §-okban foglalt rendelkezéseivel összhangban állították össze és a vagyonmérleg-tervezetek egésze nem tartalmaz akár csalásból, akár hibából eredő lényeges hibás állítást, valamint az, hogy ennek alapján a véleményemet(ünket) tartalmazó független könyvvizsgálói jelentést bocsássak(sunk) ki. A kellő bizonyosság magas fokú bizonyosság, de nem garancia arra, hogy a Magyar Nemzeti Könyvvizsgálati Standardokkal összhangban elvégzett könyvvizsgálat mindig feltárja az egyébként létező lényeges hibás állítást. A hibás állítások eredhetnek csalásból vagy hibából, és lényegesnek minősülnek, ha ésszerű lehet az a várakozás, hogy ezek önmagukban vagy együttesen befolyásolhatják a felhasználók adott vagyonmérleg-tervezetek alapján meghozott gazdasági döntéseit.

A Magyar Nemzeti Könyvvizsgálati Standardok szerinti könyvvizsgálat egésze során szakmai megítélést alkalmazok(unk) és szakmai szkepticizmust tartok(unk) fenn.

Továbbá:

* Azonosítom(juk) és felmérem(jük) a vagyonmérleg-tervezetek akár csalásból, akár hibából eredő lényeges hibás állításainak a kockázatait, kialakítom(juk) és végrehajtom(juk) az ezen kockázatok kezelésére alkalmas könyvvizsgálati eljárásokat, valamint elegendő és megfelelő könyvvizsgálati bizonyítékot szerzek(ünk) a véleményem(ünk) megalapozásához. A csalásból eredő lényeges hibás állítás fel nem tárásának a kockázata nagyobb, mint a hibából eredőé, mivel a csalás magában foglalhat összejátszást, hamisítást, szándékos kihagyásokat, téves nyilatkozatokat, vagy a belső kontroll felülírását.
* Megismerem(jük) a könyvvizsgálat szempontjából releváns belső kontrollt annak érdekében, hogy olyan könyvvizsgálati eljárásokat tervezzek(ünk) meg, amelyek az adott körülmények között megfelelőek, de nem azért, hogy az Egyesülő Társaságok belső kontrolljának hatékonyságára vonatkozóan véleményt nyilvánítsak(unk).
* Értékelem(jük) a vezetés által alkalmazott számviteli politika megfelelőségét és a vezetés által készített számviteli becslések ésszerűségét.
* Következtetést vonok(unk) le arról, hogy helyénvaló-e a vezetés részéről a vállalkozás folytatásának elvén alapuló vagyonmérleg-tervezetek összeállítása. A vállalkozás folytatása elvének érvényesülésével kapcsolatos vizsgálataim(nk)at a jogutód társaságra vonatkozóan végeztem(ük) el és a beolvadás tervezett napjáig terjesztettem(ük) ki. Amennyiben azt a következtetést vonom(juk) le, hogy a vezetés részéről nem helytálló a vagyonmérleg-tervezetek elkészítése során a vállalkozás folytatása elvének alkalmazása, abban az esetben ellenvéleményt kell kibocsátanom(unk). Következtetéseim(nk) a független könyvvizsgálói jelentésem(ünk) dátumáig megszerzett könyvvizsgálati bizonyítékon alapulnak. Előre nem látható jövőbeli események vagy feltételek következtében előfordulhat, hogy a jogutód társaság nem tudja a vállalkozást folytatni.
* Értékelem(jük) a vagyonmérleg-tervezetek átfogó bemutatását, felépítését és tartalmát, valamint értékelem(jük) azt is, hogy a vagyonmérleg-tervezetekben teljesül-e az alapul szolgáló ügyleteknek és eseményeknek számviteli törvény 136.-141. §-okban foglaltak szerinti bemutatása.
* Az irányítással megbízott személyek tudomására hozom(zuk) - egyéb kérdések mellett - a könyvvizsgálat tervezett hatókörét, ütemezését és a könyvvizsgálat jelentős megállapításait.

***Jelentés egyéb jogi és szabályozói követelményekről***

Az átalakulási törvény 24. § (4) bekezdése szerint megvizsgáltuk, hogy a részvények cserearányát milyen módszerekkel határozták meg, a módszerek megfelelőségét, valamint, hogy e módszerek külön-külön milyen értéket eredményeztek, és a cserearány megfelelőségét. Az átalakulási törvény 24. § (5) bekezdése szerint megvizsgáltuk az egyesülési (beolvadási) szerződés tervezetében és a vezető tisztségviselők írásbeli beszámolójában foglaltak megalapozottságát, valamint azt, hogy a tervezett beolvadás veszélyezteti-e e részvénytársaságokkal szembeni hitelezői követelések kielégítését.

Az Egyesülő Társaságok vezetésének felelőssége, hogy az egyesülési (beolvadási) szerződés elkészítésével egyidejűleg írásbeli beszámolót készítsenek, amelyben a jogi és a gazdasági szempontok ismertetésével megindokolják a beolvadás szükségességét, valamint meghatározzák a részvények cserearányát, továbbá ismertessék az értékelésnél esetlegesen felmerülő különös nehézségeket.

A mi felelősségünk az átalakulási törvény 24. § (4) és (5) bekezdéseiben foglaltakkal kapcsolatban jelentés tétele.

Véleményünk szerint a részvények cserearányát a részvénytársaság megfelelően / nem megfelelően állapította meg. (Ha nem megfelelő, akkor annak indoklása.) Az alkalmazott módszerek és az azok alapján megállapított értékek a következők: (A módszerek és a kapott értékek felsorolása.) Álláspontunk szerint a választott módszer tükrözi / nem tükrözi a tényleges értékviszonyokat. (Ha nem tükrözi, annak indoklása.) Az értékelés során különös nehézségek nem adódtak / a következő nehézségek adódtak: (Felsorolás az értékelés nehézségeiről.) Az egyesülési (beolvadási) szerződés tervezetében és a vezető tisztségviselők írásbeli beszámolójában foglaltakat megalapozottnak tartjuk / nem tartjuk megalapozottnak. (Amennyiben nem megalapozott, akkor annak indoklása.) Álláspontunk szerint a tervezett beolvadás nem veszélyezteti / veszélyezteti a beolvadásban érintett részvénytársaságokkal szembeni hitelezői követelések kielégítését. (Amennyiben veszélyezteti, akkor ennek indoklása.)”

Dátum

Könyvvizsgáló cég képviselőjének aláírása Kamarai tag könyvvizsgáló aláírása

Képviseletre jogosult neve Kamarai tag könyvvizsgáló neve

Könyvvizsgáló cég neve Nyilvántartási szám

Könyvvizsgáló cég székhelye

Nyilvántartási szám